ટૉમી સિંહ (શાહિદ કપૂર) પંજાબનો રૉકસ્ટાર છે અને પંજાબી યુથ તેની પાછળ પાગલ છે, પણ ટૉમીને એક ખરાબ આદત છે, ડ્રગ્સ લેવાની. દેખીતી રીતે આ જે ખરાબ આદત ગણાય છે એ પંજાબના મોટા ભાગના યંગસ્ટર્સને છે. ટૉમી સિંહને ડ્રગ્સ લીધા વિના શો કરવું પણ ફાવતું નથી. ડ્રગ્સની આ આદત એ સમયે જોખમી બની જાય છે જે સમયે ટૉમીને જાગતાંની સાથે જ ડ્રગ્સ યાદ આવવા માંડે છે. હવે તેને સૂતાં-જાગતાં-બેસતાં દરેક જગ્યાએ ડ્રગ્સની જરૂર છે. જ્યાં પણ ડ્રગ્સ મળે તે બેસી જાય છે અને ડ્રગ્સ માટે તે ઘર છોડીને પણ ભાગતો થઈ જાય છે. પંજાબ પોલીસને પણ ખબર પડી જાય છે કે ટૉમીની પાર્ટીમાં ડ્રગ્સ ખુલ્લેઆમ લેવાય છે, પણ પોલીસને કોઈ પરવા નથી. જોકે ડ્રગ્સ કેટલું ખતરનાક છે અને આવતા સમયમાં પંજાબનું યુથ ડ્રગ્સને કારણે ખતમ થઈ શકે છે એ પોલીસ-ઇન્સ્પેક્ટર સરતાજ સિંહ (દિલજિત દોસંજ)ને સમજાવવાનું કામ ડૉ. પ્રીત સહાની (કરીના કપૂર) કરે છે. રૉકસ્ટારમાંથી ડ્રગસ્ટાર બની ગયેલા ટૉમીને પકડવા માટે સરતાજ ટૉમીના ઘરે રેઇડ પાડે છે અને ટૉમી ઘરેથી ભાગે છે. ઘરેથી ભાગેલા ટૉમીને કુમારી પિન્કી (આલિયા ભટ્ટ) મળે છે. કુમારી પિન્કી નોકરી માટે બિહારથી પંજાબ આવી છે અને નોકરી શોધવા મથે છે, પણ હવે ડ્રગ્સ-કૅરિયર બની ગઈ છે. બધા ટૉમીને શોધી રહ્યા છે અને ટૉમી-કુમારી બન્ïને એકબીજાની સાથે લમણાફોડી કરીને સાથે ભાગી રહ્યાં છે.